Na temelju članka 31. Statuta Općine Brestovac (Službeni glasnik Općine Brestovac broj 3/2013 i 9/2013) Općinsko vijeće Općine Brestovac na 6. sjednici održanoj 21.12.2017. godine donijelo je

 O D L U K U

 O UVJETIMA I NAČINU OSTVARIVANJA PRAVA NA

 NOVČANU POMOĆ ZA OPREMU NOVOROĐENOG DJETETA

 **Članak 1.**

Ovom Odlukom utvrđuje se uvjeti i način ostvarivanja prava korištenja na pomoć za opremu novorođenog djeteta u obitelji , te visinu pomoći i postupak njezina ostvarivana u 2018. godini i na dalje.

Pomoć za opremu novorođenog djeteta u obitelji , novčani je iznos na koji imaju pravo roditelji.

 **Članak 2.**

Pravo na pomoć za opremu novorođenog djeteta može ostvariti i koristiti roditelj:

- za dijete rođeno u obitelji od 01.siječnja 2018. godine i na dalje

- koji je državljanin Republike Hrvatske , uz uvjet da jedan od roditelja ima prijavljeno prebivalište na području općine Brestovac.

U slučaju da je roditelj promijenio prebivalište u razdoblju od dana rođenja djeteta, za koje se zahtjev podnosi, pa do dana podnošenja zahtjeva za isplatom ove novčane pomoći dužan je dostaviti potvrdu da nije ostvario pravo na novčanu pomoć za to dijete u gradu odnosno općini gdje je ranije imao prebivalište.

 **Članak 3.**

Visina novčanog iznosa za opremu novorođenog djeteta u obitelji iznosi 1.000,00 kn.

Sredstva iz prethodnog stavka isplatiti će se u jednokratnom iznosu , sukladno financijskim mogućnostima Općine Brestovac na žiro račun, tekući račun ili štednu knjižicu korisnika.

 **Članak 4.**

Zahtjev za ostvarivanje prava na pomoć za opremu novorođenog djeteta u obitelji, podnosi se Jedinstvenom upravnom odjelu Općine Brestovac.

Nakon provedenog postupka Jedinstveni upravni odjel izdat će rješenje o odobrenju za isplatu novčane pomoći za opremu novorođenog djeteta

Podnositelj zahtjeva mora priložiti slijedeću dokumentaciju:

- rodni list djeteta

- uvjerenje o prebivalištu za oba roditelja

- presliku osobne iskaznice podnositelja zahtjeva

- presliku bankovnog računa

 **Članka 5.**

Ova Odluka stupa na snagu danom objave u Službenom glasniku Općine Brestovac.

 O P Ć I N S K O V I J E Ć E O P Ć I N E B R E S T O V A C

KLASA:404-01/17-01/10

URBROJ:2177-02/01-17-1

Brestovac,21.12.2017. godine.

 PREDSJEDNIK:

 Tomo Vrhovac